open-index/open-wikipedia-markdown huggingface dataset:
Vāržupīte

**Vāržupīte** (arī **Varžupīte**, **Melncelma**, **Melncelma kanāls**, **Melncelma upe**, **Melncelmupīte**) ir Usmas ezera pieteka Talsu novadā. 

Tek rietumu-ziemeļrietumu virzienā. Ietek Usmas ezera austrumu krastā pie Bukdangām. Vāržupīti nešķērso valsts autoceļi.

## Atsauces
Irine Harisma Sukandara

**Irine Harisma Sukandara** (; dzimusi  Džakartā) ir Indonēzijas starptautiskā lielmeistare šahā (2009).

## Biogrāfija
Vairākkārt pārstāvējusi Indonēziju Pasaules junioru šaha čempionātos dažādās vecuma kategorijās, kuros labāko panākumu guvusi 2005. gadā Belforā, kad U14 vecuma grupā ieņēmusi 4. vietu.

2005. gadā dalījusi trešo vietu starptautiskā šaha turnīrā Džakartā, bet 2007. gadā turpat dalījusi otro vietu. 2010. gadā dalījusi pirmo vietu starptautiskajā šaha turnīrā Bandarseribegavanā. 2012. gadā Hošiminā uzvarējusi Āzijas sieviešu individuālajā šaha čempionātā, bet 2014. gadā Šārdžā (Apvienotie Arābu Emirāti) atkārtojusi šo panākumu. 2015. gadā Maskavā uzvarējusi starptautiskajā šaha turnīrā *Moscow-Open 2015 G*. Tāpat 2015. gadā Sočos piedalījusies Pasaules sieviešu šaha čempionātā pēc izslēgšanas sistēmas, kurā zaudējusi 1. kārtā. 2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā zaudējusi Džu Čeņai. 2021. gada novembrī Rīgā ierindojusies 24. vietā 2021. gada "FIDE Chess.com Grand Swiss" turnīrā sievietēm.

Pārstāvējusi Indonēzijas komandu lielākajos komandu šaha turnīros:
* Pasaules šaha olimpiādēs piedalījusies 5 reizes (2004-2010, 2014). Individuālajā vērtējumā izcīnījusi zelta (2004) medaļu;
* Āzijas komandu šaha čempionātā piedalījusies 2009. gadā;
* Āzijas spēļu komandu šaha turnīrā piedalījusies 2006. gadā;
* Āzijas spēļu telpās komandu šaha turnīrā piedalījusies 2007. gadā.

Par panākumiem turnīros FIDE 2007. gadā Sukandarai piešķīra starptautiskās meistares (WIM), bet 2009. gadā - starptautiskās lielmeistares (WGM) nosaukumu. Bijusi pirmā Indonēzijas šahiste, kas kļuvusi par šaha lielmeistari. 2014. gadā saņēmusi starptautiskā meistara vīriešiem (IM) nosaukumu.

## Atsauces

## Ārējās saites
Sidonia Vajda

**Sidonia Vajda** (; dzimusi  Odorhejusekujeskā) ir Rumānijas un Ungārijas starptautiskā lielmeistare šahā (1998).

## Biogrāfija
Vairākkārt piedalījusies Eiropas un Pasaules junioru šaha čempionātos dažādās vecuma kategorijās. 1995. gadā uzvarējusi Eiropas jauniešu šaha čempionātā U16 vecuma grupā un izcīnījusi bronzas medaļu Pasaules junioru šaha čempionātā U16 vecuma grupā. 1999. gadā Erevānā izcīnījusi bronzas medaļu Pasaules junioru šaha čempionātā U20 vecuma grupā.

Kopš 2000. gada šaha turnīros pārstāv Ungāriju. 2002. gadā kļuvusi par Ungārijas sieviešu šaha čempionāta vicečempioni, bet 2004. un 2015. gadā uzvarējusi Ungārijas sieviešu šaha čempionātos. Daudzu starptautisko šaha turnīru laureāte, tajā skaitā 2009. gadā uzvarējusi Ungārijas pilsētā Pakšā, bet 2015. gadā kopā ar Tīciju Garu un Ivetu Rajlihu dalījusi pirmo vietu Budapeštā.

Pārstāvējusi Rumānijas un Ungārijas komandas lielākajos komandu šaha turnīros:
* Pasaules šaha olimpiādēs piedalījusies 5 reizes (2002-2010). Individuālajā vērtējumā izcīnījusi zelta (2004) medaļu;
* Eiropas komandu šaha čempionātos piedalījusies 6 reizes (1999, 2003-2009, 2015). Komandu vērtējumā izcīnījusi sudraba (2003) un bronzas (1999) medaļas. Individuālajā vērtējumā izcīnījusi bronzas (2003) medaļu.

Par panākumiem turnīros FIDE 1994. gadā Vajdai piešķīra starptautiskās meistares (WIM), bet 1998. gadā - starptautiskās lielmeistares (WGM) nosaukumu. 2003. gadā saņēmusi arī starptautiskā meistara vīriešiem (IM) nosaukumu.

## Atsauces

## Ārējās saites
Korina Peptana

**Korina Peptana** (; dzimusi  Bumbešti-Žiu) ir Rumānijas starptautiskā lielmeistare šahā (1995).

## Biogrāfija
Trīspadsmit gadu vecumā kļuvusi par Rumānijas sieviešu šaha čempionāta uzvarētāju. Kopumā Rumānijas sieviešu šaha čempionātos izcīnījusi 18 medaļas: 13 zelta, 2 sudraba un 3 bronzas.

Daudzkārtējā Eiropas un Pasaules junioru šaha čempionātu laureāte, kuros izcīnījusi 4 zelta (1988. gadā Pasaules junioru čempionāts U10 vecuma grupā, 1990. gadā Pasaules junioru čempionāts U12 vecuma grupā, 1991. gadā Pasaules junioru čempionāts U14 vecuma grupā, 1995. gadā Pasaules junioru čempionāts U18 vecuma grupā), 4 sudraba (1992. gadā Pasaules junioru čempionāts U14 vecuma grupā, 1992. gadā Eiropas junioru čempionāts U14 vecuma grupā, 1993. gadā Eiropas junioru čempionāts U16 vecuma grupā, 1996. gadā Pasaules junioru čempionāts U20 vecuma grupā) un 5 bronzas (1989. gadā Pasaules junioru čempionāts U12 vecuma grupā, 1991. gadā Eiropas junioru čempionāts U14 vecuma grupā, 1994. gadā Eiropas junioru čempionāts U16 vecuma grupā, 1995. gadā Pasaules junioru čempionāts U20 vecuma grupā, 1996. gadā Pasaules junioru čempionāts U18 vecuma grupā) medaļas.

Trīs reizes piedalījusies Pasaules sieviešu šaha čempionātos pēc izslēgšanas sistēmas (2000, 2001, 2004), kur labāko panākumu guvusi 2000. gadā Ņūdelī, kad uzvarot Moniku Kalsetu Ruisu, Maiju Čiburdanidzi un Nanu Joseliani iekļuvusi 4. kārtā, kur piekāpusies Cjiņai Kaņjinai.

1998. gadā uzvarējusi Eiropas šaha klubu kausā sievietēm Timišoaras komandas *AEM-Luxten Timişoara* sastāvā.

Daudzu starptautisko šaha turnīru uzvarētāja, tajā skaitā uzvarējusi Timišoarā (1995, 2002), Belgradā (1995), Kišiņevā (1998), Ostravā (1999), Marijas Albulecas memoriālā Breilā (2008).

Pārstāvējusi Rumānijas komandu lielākajos komandu šaha turnīros:
* Pasaules šaha olimpiādēs piedalījusies 10 reizes (1992-1998, 2002-2008, 2014-2016). Individuālajā vērtējumā izcīnījusi zelta (2004) un sudraba (1994) medaļas;
* Eiropas komandu šaha čempionātos piedalījusies 6 reizes (1992-1999, 2005-2009). Komandu vērtējumā izcīnījusi sudraba (1997) un bronzas (1999) medaļas.

Par panākumiem turnīros FIDE 1994. gadā Peptanai piešķīra starptautiskās meistares (WIM), bet 1995. gadā - starptautiskās lielmeistares (WGM) nosaukumu. 2004. gadā saņēmusi starptautiskā meistara vīriešiem (IM) nosaukumu.

## Atsauces

## Ārējās saites
Vēvergrāvis

**Vēvergrāvis** ir Tērukšupes labā krasta pieteka Talsu novadā. 

Izteka - uz austrumiem no Ruņķiem. Tek ziemeļu-ziemeļrietumu virzienā. Ietek Tērukšupē pirms dzelzceļa līnijas Ventspils—Tukums II. Vēvergrāvi šķērso valsts autoceļš V1301 (Ģibuļi–Renda).

## Atsauces
Klonazepāms

**Klonazepāms** (zināms arī kā ***Klonopin***) ir benzodiazepīnu grupas psihotropā viela, ko daudzās pasaules valstīs izplata kā recepšu zāles. Klonazepāmu patentēja 1964, gadā, bet sāka izplatīt ASV 1975. gadā.

Medicīnā to izmanto pret konvulsijām, panikas lēkmēm, kā arī kustību traucējumiem, piemēram, akatīzijai. Lietojot orāli, efekts sākas stundas laikā un ilgst no 6 līdz 12 stundām.

Klonazepāmu lieto ne tikai medicīniskos, bet arī izklaidējošos nolūkos. To lieto relaksācijai un ikdienas stresa mazināšanai, kā arī dažkārt alkohola paģirām un miegam pēc stimulantu lietošanas.

## Atkarība
Līdzīgi kā citiem benzodiazepīniem klonazepāmam ir augsts atkarības risks. Abstinences sindroms, tāpat kā heroīnam un citām smagajām narkotikām, ir izteikti smags. Pēkšņa klonazepāma ilgstošas lietošanas pārtraukšana rada sliktu pašsajūtu, trauksmi, agresiju un halucinācijas un var būt dzīvībai bīstama.

## Izplatība Latvijā
Klonazepāmu saturošie izstrādājumi Latvijā ir recepšu zāles. Klonazepāms ir iekļauts Latvijas kontrolējamo narkotisko vielu, psihotropo vielu un prekursoru III sarakstā (bīstamās psihotropās vielas, kuras var tikt izmantotas ļaunprātīgos nolūkos). Saskaņā ar likuma "Par Krimināllikuma spēkā stāšanās un piemērošanas kārtību" 2. pielikumu, klonazepāma daudzums līdz 0,06 gramiem atzīstams par nelielu, bet virs 5 gramiem — par lielu.

## Atsauces
Nokia 7900

***Nokia 7900 Prism*** bija Somijas uzņēmuma *[[Nokia]]* mobilais telefons. Izlaists 2007. gada novembrī. Tas darbojās GSM un UMTS tīklā. Pirmais *Nokia* telefons ar organisko gaismas diožu (OLED) ekrānu.

## Ārējās saites
* Nokia 7900 Prism *gsmarena.com*
Dženifere Šahade

**Dženifere Šahade** (; dzimusi  Pensilvānijā) ir ASV starptautiskā lielmeistare šahā (2005).

## Biogrāfija
Šahu iemācījusies spēlēt sešu gadu vecumā. Trīs reizes pārstāvējusi ASV dažādu vecuma grupu Pasaules junioru šaha čempionātos (1995, 1996, 1999). Daudzkārtējā ASV sieviešu šaha čempionātu laureāte, kuros izcīnījusi 2 zelta (2002, 2004), sudraba (1999) un 3 bronzas (1998, 2000, 2003) medaļas. Trīs reizes piedalījusies Pasaules sieviešu šaha čempionātos pēc izslēgšanas sistēmas, kuros vienmēr izstājusies 1. kārtā (2000, 2001, 2004). Pārstāvējusi ASV komandu Pasaules šaha olimpiādēs, kurās piedalījusies 3 reizes (2000-2004). Komandu vērtējumā izcīnījusi sudraba (2004) medaļu. Par panākumiem turnīros FIDE 2005. gadā Šahadei piešķīra starptautiskās lielmeistares (WGM) nosaukumu.

Paralēli šaha turnīriem kopš 2007. gada piedalījusies arī pokera turnīros.

Beigusi literatūrzinātnes studijas Ņujorkas Universitātē. Strādājusi izdevumos *[[Los Angeles Times]]*, *[[The New York Times]]*, *Chess Life*, *New In Chess*, kā arī bijusi ASV šaha federācijas tīmekļa vietnes redaktore.

2005. gadā publicējusi savu grāmatu par sievietēm šahā — *Chess Bitch: Women in the Ultimate Intellectual Sport*. 2009. gadā bijusi līdzautore grāmatai par franču mākslinieku un šahistu Marselu Dišānu — *Marcel Duchamp: The Art of Chess*.

## Atsauces

## Ārējās saites
Frīdrihs Šellings

**Frīdrihs Vilhelms Jozefs Šellings** (; dzimis , miris ) bija vācu ideālisma filozofs.

Šellings filozofijas vēsturē parasti tiek novietots starp viņa skolotāju Fihti un jaunības biedru, vēlāk sāncensi Hēgeli. Šellinga filozofijas interpretēšana nav viegla, jo viņa uzskati dzīves laikā vairākārt mainījušies. Strādājis universitātēs Jēnā, Vircburgā, Erlangenē, Minhenē un Berlīnē. Bija precējies ar Augusta Šlēgeļa šķirto sievu Karolīni.

## Ārējās saites

* Šellings Stanford Encyclopedia of Philosophy
Daudzvilcis

**Daudzvilcis** () ir šaha uzdevums, kurā dotais mērķis (mats, pats, pašmats utt.) jāsasniedz uzdotajā gājienu skaitā un tas nav mazāks par četri.

Bez žanra apzīmējuma šis nosaukums tiek lietots ar nozīmi **tiešā mata daudzvilcis**.

## Tiešā mata daudzvilcis

**Tiešā mata daudzvilcī** baltie sāk un mato melno karali uzdotajā gājienu skaitā (4 vai vairāk). Vēsturiski tiešā mata daudzvilcis izveidojies par patstāvīgu kompozīcijas žanru, tāpēc ar terminu "daudzvilcis" apzīmē tiešā mata daudzvilci.

Daudzi daudzvilči bija jau 9.—10. gadsimtā sastādītās mansubas. Bet uzplaukumu tas piedzīvoja 19.—20. gadsimtā, kad to intensīvi izstrādāja čehu, loģiskā un stratēģiskā skola. Pie liela gājienu skaita pēc formas tas tuvojās etīdei.
 
Pasaules čempionātā šaha kompozīcijā tiek noteikts uzvarētājs daudzvilču žanrā, daudzvilči ir arī atsevišķa nodaļa FIDE Albumos. 
 
## Citu žanru daudzvilči
daudzvilči ir arī vairāku citu šaha kompozīcijas žanru sastāvdaļa.
* Pašmata daudzvilcī baltie sāk un piespiež melnos matot savu karali uzdotajā gājienu skaitā (4 vai vairāk).
* Palīgmata daudzvilčos sāk melnie un palīdz matot savu karali uzdotajā gājienu skaitā (4 vai vairāk). 
* Pasaku šaha daudzvilči var būt ar ļoti dažādu tematiku, piemēram, refleksmati, pašmata garvilči, pata uzdevumi, uzdevumi citos šaha veidos un uzdevumi ar pasaku šaha figūrām.

## Daudzvilču piemēri

## Skatīt arī
* Divvilcis
* Trīsvilcis
## Atsauces
Marks Antuāns Šarpentjē

**Marks Antuāns Šarpentjē** (); dzimis , miris ) bija baroka laika franču komponists, mūsdienās visplašāk pazīstams kā daudzveidīgas vokālās garīgās mūzikas komponists. Dzīves laikā Šarpentjē aizēnoja Lulli panākumi, piedzīvojis renesansi 20. gadsimtā.

Mācījies Itālijā pie Karisimi. Komponējis mūziku Moljēra komēdijām. Šarpentjē taktis no *Te Deum* 1954. gadā tika izvēlētas par EBU sākuma signālu un izskan, sākoties Eirovīzijas dziesmu konkursam.

## Ārējās saites

* Šarpentjē profils ''AllMusic'' 
* Šarpentjē notis ''IMSLP''
97 (skaitlis)

**97 (deviņdesmit septiņi)** ir naturāls skaitlis, kas veselo skaitļu rindā atrodas starp 96 un 98. Gada deviņdesmit septītā diena ir 7. aprīlis (garajā gadā 6. aprīlis).

Romiešu skaitļu sistēmā deviņdesmit septiņi tiek pierakstīts šādi — XCVII, bet binārajā skaitīšanas sistēmā deviņdesmit septiņi ir 11000012, oktālajā skaitīšanas sistēmā — 1418 un heksadecimālajā skaitīšanas sistēmā — 6116. Deviņdesmit septiņi ir nepāra skaitlis. Tas ir 25. pirmskaitlis un arī pēdējais pirmskaitlis pirmajā skaitļu simtā.

Ķīmisko elementu periodiskā tabulā deviņdesmit septiņi ir berklija (Bk) atomskaitlis, kā arī tas ir ASCII kods "a" simbolam.

## Skatīt arī
* 97. gads
* 97. gads p.m.ē.
Šarpentjē

**Šarpentjē** ( – 'galdnieks') ir franču cilmes uzvārds. Cilvēki ar šo uzvārdu:

* Emanuela Šarpentjē (*Emmanuelle Charpentier*; 1968) — Francijas bioķīmiķe, Nobela prēmijas laureāte ķīmijā;
* Gabriels Šarpentjē (*Gabriel Charpentier*; 1999) — Kongo futbolists;
* Gistavs Šarpentjē (*Gustave Charpentier*; 1860—1956) — franču komponists;
* Marks Antuāns Šarpentjē (*Marc-Antoine Charpentier*; 1643—1704) — franču komponists;
* Žils Šarpentjē (*Jules Charpentier*; 1879—?) — franču sporta šāvējs.
Edvards Smits-Stenlijs

**Edvards Džordžs Džefrijs Smits-Stenlijs, Četrpadsmitais Derbi grāfs** (; dzimis , miris ) bija britu politiķis 19. gadsimta vidū. Pirms 1834. gada pazīstams kā **Edvards Stenlijs** (*Edward Stanley*), bet no 1834. līdz 1851. gadam — **lords Stenlijs** (*Lord Stanley*). Ticis uzskatīts par lielisku parlamenta oratoru.

Smits-Stenlijs vadīja Konservatīvo partiju no 1848. līdz 1868. gadam — pagaidām visilgāk šīs partijas līdera amatu pildošais politiķis valsts vēsturē. Trīs reizes bija valsts premjerministrs — 1851. gadā, no 1858. līdz 1859. gadam un no 1866. līdz 1868. gadam. Kaut arī ir tikai vien no četriem politiķiem vēsturē, kurš ieņēmis premjerministra amatu vairāk nekā divas reizes, kopumā vadīja valsti mazāk nekā četrus gadus.

## Ārējās saites
Pārejoša Mēness parādība

**Pārejoša Mēness parādība** ir īslaicīga Mēness virsmas krāsas, formas, apgaismojuma vai citāda izmaiņa.

Terminu pirmoreiz lietoja britu astronoms Patriks Mūrs (*Patrick Moor*) 1968. gadā izdotajā NASA ziņojumā “Technical Report R-277 Chronological Catalog of Reported Lunar Events”, kurā Mūrs bija viens no autoriem. 
Amerikāņu ģeoloģes Vinifredas Kemeronas (*Winifred Cameron*) 2003. gadā izdotajā katalogā apkopotas ziņas par 2254 pārejošām Mēness parādībām laikposmā no 557. līdz 1994. gadam.

## Biežāk novērotās parādības
Miglaini plankumi - kāds Mēness virsmas apgabals īslaicīgi kļūst neskaidrs vai neredzams. Iemesls varētu būt gāzu izplūšana no Mēness dzīlēm. Visbiežāk novērots Krīžu jūrā un Platona krāterī.

Spilgtuma izmaiņas – Mēness virsmas albedo izmaiņas. Kāds apgabals, visbiežāk krātera valnis, kļūst gaišāks vai tumšāks. Tiek skaidrots ar iespējamu putekļu mākoņu pārvietošanos vai ūdens ledus iztvaikošanu.

Zilgans spīdums – parasti tiek novērots Mēness daļā, kuru izgaismo pelnu gaisma vai Mēness aptumsumu laikā. Izpaužas kā gaiša, zilgana blāzma. Šī parādība vairākkārt novērota Aristarha krāterī. Spīdēšanu, iespējams, izraisa pjezoelektriskais efekts, iežiem saspiežoties.

Sarkanīgs spīdums – izpaužas kā sarkanīga blāzma.
 
Krēslas un ēnu parādības. Krēslas parādības novērojamas Mēness neapgaismotajā daļā, kad priekšlaicīgi iestājas rīta vai vakara krēsla, turklāt ēna ir nevis melna, bet pelēka. Ēnas parādības izpaužas kā ēnas parādīšanās vietā, kur tai nevajadzētu būt. Tas tiek skaidrots ar Mēness virsmas temperatūras straujajām izmaiņām, Saulei austot vai rietot, kad dažu stundu laikā virsmas t° mainās no −120 līdz +110 °C un ieži saraujas vai izplešas.

Punktveida uzliesmojumi – par iemeslu uzskata meteorītu nokrišanu uz Mēness virsmas.

Punktveida ugunis – ir novērotas punktveida gaismas, kuras uz Mēness virsmas spīdējušas vairākas minūtes.
 
Gaiši, kustīgi objekti uz Mēness virsmas vai tā apkārtnē. Skaidrojumi visdažādākie, piemēram, gāzes-putekļu mākoņu pārvietošanās.

## Daži parādību apraksti
Kenterberijas abatijas hronists Gervēzijs atstājis pārejošas Mēness parādības aprakstu, kuru  novērojuši pieci abatijas mūki. Viņš rakstīja: "Mēness augšējais rags sašķēlies divās daļās. No šķēluma vidus izsprāgusi liesmojoša lāpa, izspļaudama ievērojamā attālumā uguni, karstas ogles un dzirksteles." 1976. gadā britu ģeologs Džeks Hartungs izvirzīja versiju, ka mūki ir novērojuši Mēness sadursmi ar asteroīdu, kuras rezultātā radies Džordano Bruno krāteris Mēness neredzamajā daļā. Šī versija tomēr nav pilnībā pierādīta.

 naktī britu astronoms Viljams Heršels uz Mēness neapgaismotās daļas novēroja trīs sarkanus mirdzošus punktus. Viņš pats tos uzskatīja par trim neizdzisušiem vulkāniem.

 padomju astronoms Nikolajs Kozirevs Pulkovas observatorijā novēroja apmēram pusstundu ilgu gāzu “izvirdumu” no Alfonsa krātera centrālās smailes.

## Atsauces
Moisejenko

**Moisejenko** (, no personvārda Mozus *(Мойсе́й)*) ir ukraiņu cilmes uzvārds. Cilvēki ar šo uzvārdu:
* Oleksandrs Moisejenko (*Олександр Моісеєнко*; 1980) — Ukrainas šahists;
* Vadims Moisejenko (*Вадим Моисеенко*; 1994) — Krievijas šahists.
Oleksandrs Moisejenko

**Oleksandrs Moisejenko** (; dzimis  Severomorskā) ir Ukrainas starptautiskais lielmeistars šahā (2000).

## Biogrāfija
1999. gadā Aluštā dalījis pirmo vietu Ukrainas šaha čempionātā. 2002. gadā kopā ar Volodimiru Malaņuku uzvarējis starptautiskajā šaha turnīrā Arhangeļskā. 2003. gadā uzvarējis starptautiskajos šaha turnīros Toronto un *40th Canadian Open* (Ontārio). 2004. gadā uzvarējis starptautiskajā šaha turnīrā Ženēvā, bet Harkivā kļuvis par Ukrainas šaha čempionāta bronzas laureātu. Tajā pašā gadā Pasaules šaha čempionātā pēc izslēgšanas sistēmas Tripolē nokļuvis līdz 3. kārtai, kurā zaudējis Vladimiram Akopjanam. 2005. gadā Hantimansijskā Pasaules kausa izcīņā šahā 2. kārtā piekāpies Lūkam van Veli. 2006. gadā uzvarējis starptautiskajos šaha turnīros Kapelā-la-Grandē (Francija) un Saratovā. 2007. gadā Trumsē uzvarējis šaha turnīrā *Arctic Chess Challenge*, bet 2008. gadā Filadelfijā dalījis pirmo vietu šaha turnīrā *World Open*. 2009. gadā kopā ar Etjēnu Bakro uzvarējis Maskavas starptautiskajā šaha turnīrā *Aeroflot Open*. 2013. gadā Legņicā izcīnījis Eiropas individuālā šaha čempiona nosaukumu. 2014. gadā dalījis pirmo vietu Maskavas starptautiskajā šaha turnīrā *Moscow Open*.

Pārstāvējis Ukrainas komandu lielākajos komandu šaha turnīros:
* Pasaules šaha olimpiādēs piedalījies 6 reizes (2002-2006, 2010-2014). Komandu vērtējumā izcīnījis 2 zelta (2004, 2010) un bronzas (2012) medaļas. Individuālajā vērtējumā izcīnījis sudraba (2014) medaļu;
* Eiropas komandu šaha čempionātos piedalījies 6 reizes (2003-2007, 2011-2013, 2019). Komandu vērtējumā izcīnījis sudraba (2019) medaļu. Individuālajā vērtējumā izcīnījis sudraba (2013) un bronzas (2005) medaļas;
* Pasaules komandu šaha čempionātā piedalījies 3 reizes (2005, 2011-2013). Komandu vērtējumā izcīnījis 2 bronzas (2011, 2013) medaļas. Individuālajā vērtējumā izcīnījis zelta (2011) medaļu.

Par panākumiem turnīros FIDE 1998. gadā Moisejenko piešķīrusi starptautiskā meistara (IM), bet 2000. gadā - starptautiskā lielmeistara (GM) nosaukumu.

## Atsauces

## Ārējās saites
Jevgeņijs Jermenkovs

**Jevgeņijs Jermenkovs** (; dzimis  Sofijā) ir Bulgārijas starptautiskais lielmeistars šahā (1977), kas no 2003. līdz 2010. gadam šaha turnīros pārstāvēja Palestīnu.

## Biogrāfija
No 1970. gadu vidus līdz 1980. gadu beigām bijis viens no vadošajiem Bulgārijas šahistiem. Piecas reizes uzvarējis Bulgārijas šaha čempionātos (1973, 1975, 1976, 1979, 1986). 1985. gadā Tunisā piedalījies Pasaules šaha čempiona izcīņas cikla starpzonu turnīrā, kurā ieņēmis 15. vietu. Daudzu starptautisko šaha turnīru laureāts, tajā skaitā uzvarējis vai dalījis pirmo vietu Albenā (1977, 1979), Plovdivā (1978), Varnā (1986), Beirūtā (2004), Barselonā (2004). 2002. gadā izcīnījis 2. vietu Balkānu valstu individuālajā šaha čempionātā.

Piedalījies arī starptautiskajos šaha turnīros Latvijā. 1978. gadā Jūrmalā dalījis 5.-7. vietu, bet 1981. gadā Rīgā dalījis 9.-13. vietu.

Pārstāvējis Bulgārijas un Palestīnas komandas lielākajos komandu šaha turnīros:
* Pasaules šaha olimpiādēs piedalījies 8 reizes (1978-1980, 1984, 1990-1992, 2004-2008). Individuālajā vērtējumā izcīnījis zelta (2004), sudraba (2006) un bronzas (1990) medaļas. Individuālajā vērtējumā izcīnījis sudraba (2014) medaļu;
* Eiropas komandu šaha čempionātos piedalījies 4 reizes (1977-1989). Individuālajā vērtējumā izcīnījis bronzas (1983) medaļu;
* Pasaules studentu šaha čempionātā piedalījies 1972. gadā;
* Balkānu valstu komandu šaha čempionātos piedalījies 10 reizes (1976-1980, 1986-1990, 1993-1994). Komandu vērtējumā izcīnījis 4 zelta (1986, 1988, 1993, 1994), 2 sudraba (1976, 1979) un 4 bronzas (1977, 1978, 1980, 1990) medaļas. Individuālajā vērtējumā izcīnījis 5 zelta (1977, 1978, 1980, 1986, 1988) un 4 sudraba (1976, 1977, 1993, 1994) medaļas.

Par panākumiem turnīros FIDE 1974. gadā Jermenkovam piešķīrusi starptautiskā meistara (IM), bet 1977. gadā - starptautiskā lielmeistara (GM) nosaukumu.

## Atsauces

## Ārējās saites
Mohameds Tīsīrs

**Mohameds Tīsīrs** (, *Mohamed Tissir*; dzimis ) ir Marokas starptautiskais meistars šahā (1998).

## Biogrāfija
Divkārtējais Marokas šaha čempionātu uzvarētājs (1996, 2005). 1999. gadā uzvarējis Āfrikas šaha čempionātā. 1997. gadā uzvarējis starptautiskajā šaha turnīrā Kairā, bet 2006. gadā bijis labākais starptautiskajā šaha turnīrā Parīzē. 2004. gadā Tripolē piedalījies Pasaules šaha čempionātā pēc izslēgšanas sistēmas, kurā 1. kārtā zaudējis Aleksejam Drejevam. 2014. gadā Marrākešā Marokas komandas *Raja de Casablanca* sastāvā uzvarējis Arābu klubu šaha čempionātā.

Pārstāvējis Marokas komandu lielākajos komandu šaha turnīros:
* Pasaules šaha olimpiādēs piedalījies 4 reizes (1996, 2000, 2004, 2014). Individuālajā vērtējumā izcīnījis zelta (2004) medaļu;
* Panarābu spēļu komandu šaha turnīrā piedalījies 2011. gadā un komandu vērtējumā izcīnījis bronzas medaļu.

Bahreinas šaha akadēmijas dibinātājs un direktors kopš 2012. gada. FIDE treneris. 2009. gadā bijis Bahreinas vīriešu un sieviešu šaha izlašu treneris.

## Atsauces

## Ārējās saites
Kims Filbijs

**Herolds Adriāns Rasels "Kims" Filbijs** (; dzimis , miris ) bija britu izlūkdienesta darbinieks un vienlaicīgi padomju uzlūkdienesta darbinieks. Bija viens no t.s. Kembridžas piecinieka spiegu grupas un sekmīgākais publiski zināmais padomju spiegs Aukstā kara laikā. 1944. gadā kļuva par britu izlūkdienesta MI6 nodaļas vadītāju, kas uzraudzīja padomju uzlūkdienesta aktivitātes Lielbritānijā. Pēckara gados bija britu uzlūkdienesta vadītājs Turcijā, vēlāk britu uzlūkdienesta pārstāvis Vašingtonā. 1963. gadā caur Beirūtu pārbēga uz Padomju Savienību, kur nodzīvoja līdz mūža galam 1988. gadā.

## Ārējās saites

*
Ibrāhīms Šehrānī

**Ibrāhīms el Šehrānī** (; dzimis ) ir Lībijas FIDE meistars šahā.

## Biogrāfija
2004. gadā Antaljā Vidusjūras valstu individuālajā šaha čempionātā dalījis 3. vietu. 2007. gadā Arābu valstu vīriešu šaha čempionātā ieņēmis 5. vietu.

Pārstāvējis Lībijas komandu lielākajos komandu šaha turnīros:
* Pasaules šaha olimpiādēs piedalījies 5 reizes (2004-2010, 2014). Individuālajā vērtējumā izcīnījis zelta (2004) medaļu;
* Āfrikas spēļu komandu šaha turnīrā piedalījies 2 reizes (2003-2007);
* Panarābu spēļu komandu šaha turnīrā piedalījies 2 reizes (2007-2011).

## Atsauces

## Ārējās saites
Havjers Očoa de Ečagvens

**Havjers Očoa de Ečagvens** (; dzimis  Vitorijā) ir basku tautības Spānijas starptautiskais meistars šahā (1981).

## Biogrāfija
1974. gadā uzvarējis Spānijas junioru šaha čempionātā. 1989. gadā uzvarējis Spānijas šaha čempionātā. Tajā pašā gadā uzvarējis arī starptautiskajā šaha turnīrā Andorā. 1993. gadā kļuvis par Spānijas šaha čempionāta sudraba laureātu. Pārstāvējis Spānijas komandu Pasaules šaha olimpiādēs, kurās piedalījies 5 reizes (1976, 1982-1988) un individuālajā vērtējumā izcīnījis zelta (1984) medaļu. Par panākumiem turnīros FIDE 1981. gadā viņam piešķīrusi starptautiskā meistara (IM) nosaukumu. Bijis Spānijas šaha federācijas prezidents.

## Atsauces

## Ārējās saites
Ignācijs Leongs

**Ignācijs Leongs** (; dzimis ) ir Singapūras FIDE meistars šahā.

## Biogrāfija
Pazīstams kā Āzijas šaha dzīves organizators. Starptautiskās šaha federācijas (FIDE) ģenerālsekretārs un ASEAN valstu šaha konfederācijas prezidents, kā arī FIDE attīstības komisijas vadītājs. FIDE starptautiskais tiesnesis (1979), FIDE vecākais treneris (2004), FIDE starptautiskais sacensību organizators (1995). Tāpat ir ASEAN šaha akadēmijas direktors. 2002. gadā paziņojis par savu lēmumu balotēties uz FIDE prezidenta amatu, taču vēlāk atsaucis savu kandidatūru par labu Kirsanam Iļumžinovam. 

Pārstāvējis Singapūras komandu lielākajos komandu šaha turnīros:
* Pasaules šaha olimpiādēs piedalījies 3 reizes (1986-1988, 1998);
* Āzijas valstu komandu šaha čempionātā piedalījies 2 reizes (1989, 1995).

## Atsauces

## Ārējās saites
Donalda Trampa filmogrāfija

[300px|right|thumb|Donalda Trampa zvaigzne [Holivudas Slavas aleja|Holivudas Slavas alejā]]
Šī ir **[[Donalds Tramps|Donalda Trampa]] filmogrāfija**. Donalds Tramps ir amerikāņu aktieris, televīzijas personība, uzņēmējs un politiķis, kurš ir piedalījies desmit filmās un divpadsmit televīzijas seriālos. No 2017. gada janvāra līdz 2021. gada janvārim Tramps bija 45. ASV prezidents.

## Filmogrāfija

## Televīzija

## Citas lomas
1989. gadā Tramps parādījās mūzikas video Bobija Brauna dziesmai *[[On Our Own]]*, kas tika izmantota filmā "Spoku mednieki 2". 2004. gadā Tramps sāka vadīt šovu *[[The Apprentice (raidījums)|The Apprentice]]*, kurā viņš turpināja piedalīties vēl 7 sezonas. 2010. gadā šovu aizstāja tā atvasinājums *[[The Celebrity Apprentic]]e*, kurš arī tika pārraidīts 7 sezonas, līdz biznesmenis pievērsās savai ASV prezidenta kampaņai.

## Atsauces

## Ārējās saites
*
Pansija pilī

**"Pansija pilī"** ir latviešu rakstnieka Anšlava Eglīša atmiņu romāns, ko viņš sarakstīja 1962. gadā, dzīvodams trimdā ASV. Romānā darbība noris Inciemā, autors apraksta savu jaunību Latvijas Republikas starpkaru periodā. Romānā aprakstītas daudzas ievērojamas tālaika Latvijas kultūras personības, kas viesojušās pie Eglīšu ģimenes. Autors pats zīmējis ilustrācijas.

## Filma
2023. gada vasarā Padures muižas kungu mājā un parkā notika daudzsēriju spēlfilmas "Pansija pilī" filmēšana.

## Atsauces
Nemezīda

thumb|150px|Nemezīdas skulptūra
**Nemezīda** jeb **Nemese** (arī **Ramnuzija** vai **Adrestija**) (, *Némesis*) grieķu mitoloģijā ir taisnīgu dusmu un taisnības līdzināšanas jeb atriebes dieviete. Nemezīda soda cilvēkus par pārgalvību un lepnu pašpārliecību, kā arī par nevērību pret likumības dievieti Temīdu.

Viņas pavadone ir Aidosa - kauna un pieticības dieviete.
Vana Jui

**Vana Jui** (, ; dzimusi  Tjaņdziņā) ir Ķīnas starptautiskā lielmeistare šahā (2003).

## Biogrāfija
Vairākkārt pārstāvējusi Ķīnu Pasaules junioru šaha čempionātos dažādās vecuma grupās un izcīnījusi četras medaļas: 2 zelta (1996 - U14 vecuma grupā, 1998 - U16 vecuma grupā), sudraba (2000 - U18 vecuma grupā) un bronzas (2000 - U20 vecuma grupā). 2000. gadā kļuvusi par Āzijas junioru šaha čempioni U20 vecuma grupā.

2000. gadā Šeņjanā iekļuvusi Pasaules sieviešu šaha kausa izcīņas ceturtdaļfinālā, kurā zaudējusi savai tautietei Sjui Juihua. Trīs reizes piedalījusies Pasaules šaha čempionātos sievietēm pēc izslēgšanas sistēmas, kuros katru reizi zaudējusi 1. kārtā (2001, 2004, 2006). 2004. gadā Beirūtā uzvarējusi Āzijas sieviešu individuālajā šaha čempionātā. 2005. gadā kļuvusi par Ķīnas sieviešu šaha čempionāta uzvarētāju. 2010. gadā Filipīnās ieguvusi bronzas medaļu Āzijas sieviešu individuālajā šaha čempionātā. 2021. gada maijā ierindojusies 8. vietā Ķīnas sieviešu šaha čempionātā. 2022. gada novembrī Dzjansu ierindojusies 9. vietā Ķīnas sieviešu šaha čempionātā.

Sekmīgi pārstāvējusi Ķīnas komandu lielākajos komandu šaha turnīros:
* Pasaules šaha olimpiādēs piedalījusies 2 reizes (2006, 2010). Komandu vērtējumā izcīnījusi sudraba (2010) un bronzas (2006) medaļas;
* Āzijas komandu šaha čempionātos piedalījusies 2 reizes (1999-2003). Komandu vērtējumā izcīnījusi zelta (2003) un sudraba (1999) medaļas. Individuālajā vērtējumā izcīnījusi bronzas (2003) medaļu;
* Pasaules vīriešu komandu šaha čempionātā piedalījusies 2005. gadā;
* Pasaules sieviešu komandu šaha čempionātos piedalījusies 2009. gadā;
* Āzijas spēļu komandu šaha turnīrā piedalījusies 2010. gadā un komandu vērtējumā izcīnījusi zelta medaļu.

Par panākumiem turnīros FIDE 2003. gadā Vana Jui piešķīra starptautiskās lielmeistares (WGM), bet 2007. gadā - starptautiskā meistara vīriešiem (IM) nosaukumu.

## Atsauces

## Ārējās saites
Oto Neirats

**Oto Neirats** (, dzimis , miris ) bija austriešu filozofs un sociologs, loģiskā pozitīvisma pārstāvis un viens no Vīnes pulciņa līderiem. Pēc Austrijas nodibināšanās darbojās sociāldemokrātiskajā partijā un darabojās tai tuvās organizācijās, cita starpā nodibinot Vines sociālekonomisko muzeju. 1934. gadā pameta dzimta Austriju, līdz 1940. gadam dzīvoja Nīderlandē, pēc tam līdz mūža beigām — Lielbritānijā.

## Ārējās saites
Šeņa Jana

**Šeņa Jana** (, ; dzimusi  Naņdzjinā) ir Ķīnas starptautiskā lielmeistare šahā (2006).

## Biogrāfija
Vairākkārt pārstāvējusi Ķīnu Pasaules junioru šaha čempionātos dažādās vecuma grupās un izcīnījusi divas zelta medaļas: 2001. gadā U12 vecuma grupā un 2006. gadā U20 vecuma grupā. 2009. gadā uzvarējusi Ķīnas sieviešu šaha čempionātā. Lielmeistares normu izpildījusi 2004. gadā Laņdžou, kad Ķīnas sieviešu šaha čempionātā ieņēmusi 3. vietu aiz Vanas Piņas un Cjiņas Kaņjinas, 2005. gadā Pekinā, kad Pasaules šaha čempiones nosaukuma izcīņas cikla zonas turnīrā dalījusi 2. vietu kopā ar Džao Sjue un Cjiņu Kaņjinu (uzvarēja Hou Jifaņa), un 2006. gadā Maskavā, kad uzvarējusi starptautiskā šaha festivāla *Aeroflot Open* A2 turnīrā.

Piedalījusies Pasaules šaha čempionātos sievietēm pēc izslēgšanas sistēmas:
* 2006. gadā Jekaterinburgā 1. kārtā zaudējusi Natālijai Žukovai;
* 2008. gadā Naļčikā pēc uzvaras 3. kārtā pār Nadeždu Kosincevu 4. kārtā zaudējusi Humpi Koneru;
* 2010. gadā Antakjā 1. kārtā zaudējusi Jevgeņijai Ovodai;
* 2012. gadā Hantimansijskā 1. kārtā zaudējusi Huanai Cjaņai;
* 2015. gadā Sočos 1. kārtā uzvarējusi Alinu Kašlinsku, bet 2. kārtā zaudējusi Aleksandrai Kosteņukai;
* 2017. gadā Teherānā 1. kārtā uzvarējusi Maricu Arribasu Robainu, 2. kārtā uzvarējusi Anastasiju Savinu, bet 3. kārtā zaudējusi Nanai Dzagnidzei.

Sekmīgi pārstāvējusi Ķīnas komandu lielākajos komandu šaha turnīros:
* Pasaules šaha olimpiādēs piedalījusies 3 reizes (2006-2008, 2018). Komandu vērtējumā izcīnījusi zelta (2018) un bronzas (2006) medaļas;
* Āzijas komandu šaha čempionātos piedalījusies 3 reizes (2008, 2012-2014). Komandu vērtējumā izcīnījusi 3 zelta (2008, 2012, 2014) medaļas. Individuālajā vērtējumā izcīnījusi 2 zelta (2008, 2012) un bronzas (2014) medaļas;
* Pasaules vīriešu komandu šaha čempionātā piedalījusies 2005. gadā;
* Pasaules sieviešu komandu šaha čempionātos piedalījusies 5 reizes (2007-2009, 2013-2015, 2019). Komandu vērtējumā izcīnījusi 3 zelta (2007, 2009, 2019), sudraba (2013) un bronzas (2015) medaļas. Individuālajā vērtējumā izcīnījusi sudraba (2007) un bronzas (2015) medaļas;
* Āzijas spēlēs telpās komandu šaha turnīrā piedalījusies 2009. gadā un komandu vērtējumā izcīnījusi zelta medaļu.

Par panākumiem turnīros FIDE 2006. gadā Šeņai Janai piešķīra starptautiskās lielmeistares (WGM), bet 2013. gadā - starptautiskā meistara vīriešiem (IM) nosaukumu.

## Atsauces

## Ārējās saites
Anna no Eivonlijas

**"Anna no Eivonlijas"** () ir otrā Lūsijas Modas Montgomerijas grāmata par Annu Šērliju. Šajā grāmatā Annai jau ir sešpadsmit gadu un viņa strādā Eivonlijas skolā par skolotāju. Iepriekšējā grāmata šajā sērijā ir "Anna no "Zaļajiem jumtiem"" Nākamā grāmata šajā sērijā ir "Anna no Salas".
Vans Jue

**Vans Jue** (, ; dzimis  Taijuaņā) ir Ķīnas starptautiskais lielmeistars šahā (2004).

## Biogrāfija
1999. gadā Spānijā uzvarējis Pasaules junioru šaha čempionātā U12 vecuma grupā. 2005. gadā Taijuaņā ieņēmis 3. vietu starptautiskajā šaha turnīrā *Sanjin Hotel Cup*. 2005. gadā debitējis Pasaules kausa šahā izcīņā pēc izslēgšanas sistēmas, kurā 2. kārtā zaudējis Iļjam Smirinam. 2007. gadā dalījis 2. vietu Maskavas starptautiskajā šaha turnīrā *Aeroflot Open*. 2008. gadā kopā ar Vanu Hao un Hannesu Stefansonu dalījis pirmo vietu starptautiskajā šaha turnīrā Reikjavikā un *FIDE Grand Prix 2008-2010* sērijas turnīrā Baku. 2010. gadā Cīrihē uzvarējis Pasaules studentu individuālajā čempionātā. 2012. gadā uzvarējis Hastingsas (Anglija) tradicionālajā jaungada šaha turnīrā. Divas reizes uzvarējis Ķīnas šaha čempionātā (2005, 2013). 2013. gada janvārī kļuvis par pirmo Ķīnas šahistu, kura reitings pārsniedzis 2700 punktu atzīmi.

Sekmīgi pārstāvējis Ķīnas komandu lielākajos komandu šaha turnīros:
* Pasaules šaha olimpiādēs piedalījies 7 reizes (2004-2016). Komandu vērtējumā izcīnījis zelta (2014) un sudraba (2006) medaļas. Individuālajā vērtējumā izcīnījis zelta (2006) un sudraba (2006) medaļas;
* Pasaules komandu šaha čempionātā piedalījies 2 reizes (2011-2013). Komandu vērtējumā izcīnījis 2 sudraba (2011, 2013) medaļas. Individuālajā vērtējumā izcīnījis zelta (2011) un bronzas (2013) medaļas;
* Āzijas valstu komandu šaha čempionātā piedalījies 3 reizes (2008, 2012, 2016). Komandu vērtējumā izcīnījis 2 zelta (2008, 2012) un sudraba (2016) medaļas. Individuālajā vērtējumā izcīnījis zelta (2016) un sudraba (2012) medaļas;
* Āzijas spēļu komandu šaha čempionātā piedalījies 2 reizes (2006-2010). Komandu vērtējumā izcīnījis zelta (2010) un sudraba (2006) medaļas;
* Āzijas spēļēs telpās komandu šaha čempionātā piedalījies 2009. gadā un komandu vērtējumā izcīnījis zelta  medaļu.

## Atsauces

## Ārējās saites
Anna no Salas

**"Anna no Salas"** ()  ir trešais Lūsijas Modas Montgomerijas romāns par Annu Šērliju. Šajā grāmatā Anna beidz strādāt par skolotāju, kļūst daudz pieaugušāka un sāk studēt Redmondas koledžā. Iepriekšējā grāmata šajā sērijā ir "Anna no Eivonlijas".
Traudla Junge

**Ģertraude "Traudla" Junge** (; dzimusi **Humpsa** (*Humps*) , mirusi ) bija vācu sekretāre, kura no 1942. gada decembra līdz 1945. gada aprīlim strādāja kā Ādolfa Hitlera personīgā sekretāre. Viņa tika izvēlēta šim amatam no vairākām kandidātēm pēc ieteikuma no Martina Bormana un kļuva par tuvāko aculiecinieci Hitlera pēdējiem dzīves gadiem.

1945. gada 29. aprīlī, būdama Fīrera bunkurā, Junge pierakstīja Hitlera politisko un personīgo testamentu. Pēc Hitlera pašnāvības 30. aprīlī un Jozefa Gēbelsa nāves viņa 1. maijā kopā ar citiem bunkura iemītniekiem mēģināja izlauzties no Berlīnes, un vēlāk tika sagūstīta padomju karaspēka. 1945. un 1946. gadā pavadīja īsu laiku PSRS un ASV ieslodzījumā, pēc tam tika atbrīvota, jo nebija uzskatāma par nozīmīgu nacistu režīma locekli.

Pēc kara apmetās uz dzīvi Rietumvācijā, kur strādāja par sekretāri un ilgstoši izvairījās runāt par savu pagātni. Tikai vēlākos gados viņa sāka publiski reflektēt par savu lomu Trešā reiha struktūrā. 2002. gadā, neilgi pirms nāves, tika publicēti viņas memuāri *Bis zur letzten Stunde* ("Līdz pēdējai stundai"), kas sniedz personisku skatījumu uz Hitlera ikdienas dzīvi un nacisma sabrukumu. Grāmata kļuva par vienu no galvenajiem avotiem dokumentālajai filmai *Im toten Winkel – Hitlers Sekretärin* ("Aklajā zonā – Hitlera sekretāre").
## Ārējās saites
Junge

**Junge** (no  — 'zēns, puika') ir vācu cilmes uzvārds. Cilvēki ar šo uzvārdu:
* Klauss Junge (*Klaus Junge*; 1924—1945) — Vācijas šahists;
* Oto Junge (*Otto Junge*; 1887—1978) — Čīles un Vācijas šahists;
* Pēteris Junge (1896—1945) — latviešu skolotājs un sabiedriskais darbinieks, 1940. gada Tautas Saeimas deputāts;
* Traudla Junge (*Gertraud "Traudl" Junge*; 1920—2002) — Ādolfa Hitlera personīgā sekretāre.
Pēteris Aulmanis

**Pēteris Aulmanis** (dzimis , miris ) bija  latviešu mākslinieks un Ogres Mākslas skolas dibinātājs. No 2007. gada bija Latvijas Mākslinieku savienības biedrs. 1973. gadā Pēteris Aulmanis beidzis Latvijas Mākslas akadēmijas interjera un iekārtas nodaļu. 1990. gadā nodibināja Ogres mākslas skolu, un līdz 2014. gadam bija tās direktors un pasniedzējs. No 1974. līdz 1986. gadam Aulmanis Latvijas PSR Mākslas fonda Lietišķās mākslas kombinātā *Māksla* un Dekoratīvās mākslas kombinātā strādājis pie Rīgas pilsētvides noformējuma. No 1973. līdz 1974. gadam bija Cēsu pilsētas mākslinieks.
We Shall Overcome

***We Shall Overcome*** ir amerikāņu politiķa Bērnija Sandersa albums, kas tika ierakstīts un izdots 1987. gadā. Albums sastāv no tradicionālās mūzikas dziesmām un Sandersa ierunātiem tekstiem. *We Shall Overcome* izdošanas laikā Bērnijs Sanderss bija Bērlingtonas, pilsētas Vērmontas štatā ASV, mērs. Albums tika atkal izdots 2014. gadā un guva plašu popularitāti Sandersa prezidenta kampaņas laikā.

## Ierakstīšana
1987. gadā Bērlingtonas mūzikas producents Tods Lokvuds dzēra kafiju vietējā bistro, kad viņš nāca klajā ar ideju aicināt pilsētas mēru Bērniju Sandersu ierakstīt mūzikas projektu producenta studijā *White Crow Audio*. Lokvuds uzrakstīja vēstuli mēram, un tika organizēta sanāksme pilsētas mēra birojā. Mūziķis sākotnēji bija iedomājies albumu, kas būtu Bērnija Sandersa audio portrets. Pēc tikšanās Sanderss piekrita aicinājumam, bet nolēma radīt atšķirīgu konceptu.

Politiķis sastādīja sarakstu ar desmit dziesmām, kuras viņš labprāt ierakstītu, no tām piecas tika iekļautas *We Shall Overcome*.

Kad ziņas par Bērnija Sandersa muzikālo projektu nonāca līdz Vērmontas mūzikas kopienai, vairāki mākslinieki izteica vēlmi sadarboties. Ierakstu sesijas norisinājās līdzīgi, kā pāris gadus iepriekš Maikls Džeksons un Laionels Ričijs bija ierakstījuši *[[We Are the World]]*.

## Dziesmu saraksts
* A-puse
# *Oh Freedom* 4:24
# *The Banks of Marble* 5:51
# *Where Have All the Flowers Gone* 5:48
# *This Land Is Your Land* 3:06
# *We Shall Overcome* 7:22

* B-puse
# *A Conversation with Bernie Sanders*

## Izdevumu vēsture

## Atsauces

## Ārējās saites
* Albuma izdevumu vēsture
Ļeļčicu rajons

**Ļeļčicu rajons** (, ) ir Baltkrievijas administratīvais rajons Gomeļas apgabala dienvidrietumos. Tas robežojas ar Gomeļas apgabala Žitkaviču rajonu ziemeļrietumos, Pjetrikavas rajonu ziemeļos, Maziras rajonu ziemeļaustrumos un Jeļskas rajonu austrumos, Brestas apgabala Stoļinas rajonu rietumos, kā arī ar Ukrainu dienvidos. 

## Ārējās saites
Laine

**Laine** var būt:

* Laine (personvārds) 

## Cilvēka uzvārds
* Patriks Laine (*Patrik Laine*; 1998) — somu hokejists;
* Tēmu Laine (*Teemu Laine*; 1982) — somu hokejists.
Bu Sjandži

**Bu Sjandži** (, ; dzimis  Cjindao) ir Ķīnas starptautiskais lielmeistars šahā (2000).

## Biogrāfija
Šahu iemācījies spēlēt sešu gadu vecumā. 1998. gadā Spānijā kļuvis par Pasaules junioru šaha čempionu U14 vecuma grupā. 2000. gadā Ņujorkā pārliecinoši uzvarējis mačā Azerbaidžānas lielmeistaru Teimuru Radžabovu ar 6½:1½. 2002. gadā dalījis 1. vietu Ķīnas šaha čempionātā. 2003. gadā dalījis 2. vietu Veikanzē (Nīderlande) turnīrā *Corus Invitation Tens* un dalījis 1. vietu Pasaules šaha čempiona nosaukuma izcīņas cikla zonas turnīrā. 2004. gadā uzvarējis Ķīnas šaha čempionātā. 2005. gadā dalījis 2. vietu starptautiskajā šaha turnīrā Dubaijā. 2006. gadā Lagosā uzvarējis Pasaules studentu šaha čempionātā. 2007. gadā Bilbao uzvarējis Pasaules šaha čempionāta "aklajā" spēlē, kad pretinieki sacenšas, neskatoties uz galdiņu. 2008. gadā pēc papildu pārspēles palicis otrais aiz Hikaru Nakamuras Gibraltāras šaha festivālā *Gibtelecom Masters* un uzvarējis starptautiskajā šaha turnīrā Antverpenē. 2012. gadā Gimarainšā atkārtoti uzvarējis Pasaules studentu šaha čempionātā. 2014. gadā dalījis 1. vietu lielmeistaru šaha turnīrā Hainaņā un uzvarējis Kopenhāgenas starptautiskajā šaha turnīrā *Politiken Cup*.

Sekmīgi pārstāvējis Ķīnas komandu lielākajos komandu šaha turnīros:
* Pasaules šaha olimpiādēs piedalījies 7 reizes (2002-2012, 2018). Komandu vērtējumā izcīnījis zelta (2018) un sudraba (2006) medaļas. Individuālajā vērtējumā izcīnījis sudraba (2018) medaļu;
* Pasaules komandu šaha čempionātos piedalījies 4 reizes (2005, 2013-2015, 2019). Komandu vērtējumā izcīnījis zelta (2015), 2 sudraba (2005, 2011) un bronzas (2019) medaļas. Individuālajā vērtējumā izcīnījis 2 sudraba (2005, 2013) medaļas;
* Āzijas valstu komandu šaha čempionātos piedalījies 2 reizes (2008, 2016). Komandu vērtējumā izcīnījis zelta (2008) un sudraba (2016) medaļas. Individuālajā vērtējumā izcīnījis zelta (2016) un bronzas (2008) medaļas;
* Āzijas spēļu komandu šaha čempionātos piedalījies 2 reizes (2006-2010). Komandu vērtējumā izcīnījis zelta (2010) un sudraba (2006) medaļas;
* Āzijas spēļēs telpās komandu šaha čempionātos piedalījies 2 reizes (2007-2009) un abas reizes komandu vērtējumā izcīnījis zelta medaļas.

Par panākumiem turnīros FIDE 1999. gadā Bu Sjandži piešķīrusi starptautiskā meistara (IM), bet 2000. gadā - starptautiskā lielmeistara (GM) nosaukumu. Nosaukuma saņemšanas brīdī bijis jaunākais lielmeistars šaha vēsturē. Šajā statusā noturējies līdz 2003. gadam, kad viņa sasniegumu pārspējis Sergejs Karjakins.

## Atsauces

## Ārējās saites
Josifs Kobzons

**Josifs Kobzons** (; dzimis , miris ) bija  Ukrainas ebreju izcelsmes krūneru stila krievu dziedātājs, kā arī Krievijas sabiedriskais darbinieks un politiķis. Dziedātāja karjera no 1958. gada. Piedalījies daudzos oficiālos koncertos. 1987. gadā Kobzonam piešķirts PSRS Tautas skatuves mākslinieka nosaukums. Saņēmis arī PSRS Valsts prēmiju (1984. gadā) un Komjaunatnes prēmiju (1976. gadā).

Sākot no 1997. gada līdz 2018. gada augustam — Krievijas Valsts Domes deputāts. No 2003. gada — valdošās partijas "Vienotā Krievija" biedrs. Atbalstījis, tostarp koncertējot, Krimas okupāciju un Donbasa separātistu nemierniekus. Aizdomās par sakariem ar Krievijas mafijas struktūrām Kobzonam bija liegta iebraukšana ASV. Vairākkārt (2003. un 2014. gadā) bijusi liegta iebraukšana arī Latvijā.

## Skatīt arī
* Kobzona koncerts (mīms)

## Atsauces

## Ārējās saites

*Josifa Kobzona mājaslapa
Arvīds Lepiks

**Arvīds Lepiks** (arī Leppiks; dzimis , miris ) bija latviešu pedagogs, zinātnieks un zinātnes vēsturnieks.

## Biogrāfija
Mācījies Biķernieku draudzes skolā un Pētera I reālskolā, studējis Rīgas Politehniskā institūta Mehānikas nodaļā.  To beidzot 1913. gadā, ieguvis inženiera tehnologa grādu un savas inženiera gaitas sācis Priekuļos lauksaimniecības izmēģinājumu stacijā. No 1913. līdz 1915. gada bijis vadītāja palīgs. Kara gados strādājis dažādās lauksaimniecības mašīnbūves un zinātniskās iestādēs Krievijā. 1919. gadā atgriezies Latvijā un sācis strādāt jaunizveidotajā Latvijas Augstskolā (vēlākā Latvijas Universitātē) par docentu. 1923. gadā viņš izveidojis Lauksaimniecības mašīnu katedru un ierīkojis universitātes ēka mašīnu laboratoriju. Paralēli darbam universitātē viņš turpinājis sadarboties ar Priekuļu mašīnu izmēģinājumu staciju un līdz 1923. gadam bijis tās vadītājs. Lepika pedagoģiskais darbs tika atzinīgi novērts — 1922. gadā viņš kļuva par vecāko docentu, 1935. gada par profesoru. 1934. gadā viņš aizstāvēja disertāciju un ieguva lauksaimniecības doktora grādu.

1939. gadā LU Lauksaimniecības mašīnu katedru pārceļ uz jaundibināto Jelgavas Lauksaimniecības akadēmiju. Lepiks aktīvi piedalijās jaunās mācību iestādes veidošanā, kļūstot par lauksaimniecības katedras vadītāju un akadēmijas bibliotēkas pirmo vadītāju. Kara beigās viņš devās bēgļu gaitās uz Vāciju, tur strādāja Lauksaimniecības mašīnu institūtā Nečkavā.

1945. gadā Lepiks atgriezās Latvijā un rudenī atsāka darbu Latvijas Lauksaimniecības akadēmijā. Tā pēc kara saucās Jelgavas Lauksaimniecības akadēmija, kas no kara nopostītās Jelgavas bija pārvietotā uz Rīgu. Sākumā strādājis par asistentu un tikai 1948. gadā viņam atjaunots profesora nosaukums, bet lauksaimniecības doktora vietā piešķirts tehnisko zinātņu kandidāta grāds. Akadēmijā Lepiks nodibināja materiālu stiprības un mašīnu elementu katedru un kļuva pār tās vadītāju. Akadēmijai pārbāzējoties uz Jelgavu, viņš bija arī viens jaunas modernākas materiālu stiprības un mašīnu elementu katedras veidotājiem.

Lepiks publicējis vairāk nekā piecdesmit zinātnisku rakstu.

## Apbalvojumi un pagodinājumi
* Triju Zvaigžņu ordenis, 3. šķira Nr.1036 (1936)

## Atsauces

## Ārējās saites
* 
*
Džans Džuns

**Džans Džuns** (, ; dzimis  Čuncjinā) ir Ķīnas starptautiskais lielmeistars šahā (1998), kas kopš 2007. gada šaha turnīros pārstāv Singapūru.

## Biogrāfija
Šahu iemācījies spēlēt astoņu gadu vecumā. Divas reizes uzvarējis Pasaules junioru šaha čempionātos U20 vecuma grupā (1996, 1998). Divas reizes uzvarējis Ķīnas šaha čempionātos (2001, 2003). 2001. gadā Maskavā piedalījies Pasaules šaha čempionātā pēc izslēgšanas sistēmas, kurā 3. kārtā zaudējis Veselinam Topalovam. 2002. gadā Ulanbatorā izcīnījis Pasaules studentu šaha čempiona nosaukumu. 2003. gadā dalījis 1. vietu starptautiskajā šaha turnīrā Šanhajā un uzvarējis Veikanzē (Nīderlande) šaha turnīrā *Corus B*. 2004. gadā otro reizi piedalījies Pasaules šaha čempionātā pēc izslēgšanas sistēmas, bet zaudējis jau 1. kārtā. 2005. gadā uzvarējis Āzijas individuālajā šaha čempionātā. 2007. gadā dalījis 1. vietu starptautiskajos šaha turnīros Filipīnās un Singapūrā. 2008. gadā dalījis 1. vietu starptautiskajā šaha turnīrā Sidnejā.

Pārstāvējis Ķīnas un Singapūras komandas lielākajos komandu šaha turnīros:
* Pasaules šaha olimpiādēs piedalījies 9 reizes (1996-1998, 2002-2006, 2010-2016). Komandu vērtējumā izcīnījis sudraba (2006) medaļu;
* Pasaules komandu šaha čempionātos piedalījies 2005. gadā un gan komandu, gan individuālajā vērtējumā izcīnījis sudraba medaļas. Individuālajā vērtējumā izcīnījis sudraba (2005, 2013) medaļas;
* Āzijas valstu komandu šaha čempionātos piedalījies 4 reizes (1995-2003, 2012). Komandu vērtējumā izcīnījis zelta (2003) un sudraba (1995) medaļas. Individuālajā vērtējumā izcīnījis zelta (1995) un bronzas (1999) medaļas.

Par panākumiem turnīros FIDE 1995. gadā Džanam Džunam piešķīrusi starptautiskā meistara (IM), bet 1998. gadā - starptautiskā lielmeistara (GM) nosaukumu.

## Personīgā dzīve
Precējies ar Ķīnas un Singapūras šaha lielmeistari Li Žuofaņu (dzimusi 1978.).

## Atsauces

## Ārējās saites
Džao Dzjuņs

**Džao Dzjuņs** (, ; dzimis  Dzjinaņā) ir Ķīnas starptautiskais lielmeistars šahā (2005).

## Biogrāfija
Vairākkārt pārstāvējis savu valsti Pasaules junioru šaha čempionātos, kuros labāko panākumu guvis 2004. gadā Kočinā, kad U20 vecuma grupā izcīnījis bronzas medaļu. 2004. gadā Maskavā starptautiskajā šaha turnīrā *Aeroflot Open* izpildījis lielmeistara normu. 2003. gadā uzvarējis starptautiskajā šaha turnīrā Seviljā, bet 2007. gadā Sebu Āzijas individuālajā šaha čempionātā ieņēmis 4. vietu. Divas reizes piedalījies Pasaules šaha kausa izcīņās pēc izslēgšanas sistēmas: 2005. gadā Hantimansijskā zaudējis 1. kārtā, bet 2007. gadā zaudējis 2. kārtā. 2015. gadā uzvarējis tradicionālajā Hastingsas (Anglija) jaungada šaha festivālā. 2006. gadā uzvarējis interneta turnīrā šaha ātrspēlē un kvalificējies Pasaules čempionāta finālam šaha ātrspēlē, kurā gan nav piedalījies sakarā ar paralēlajām komandu sacensībām. 2021. gada maijā palicis 8. vietā Ķīnas šaha čempionātā. 2022. gada novembrī Dzjansu izcīnījis 2. vietu Ķīnas šaha čempionātā.

Pārstāvējis Ķīnas komandu lielākajos komandu šaha turnīros:
* Pasaules šaha olimpiādē piedalījies 2006. gadā un komandu vērtējumā izcīnījis sudraba medaļu;
* Āzijas valstu komandu šaha čempionātā piedalījies 2 reizes (2008, 2012). Komandu vērtējumā izcīnījis zelta (2008) medaļu. Individuālajā vērtējumā izcīnījis sudraba (2012) medaļu;
* Pasaules jauniešu U16 komandu šaha olimpiādē piedalījies 2002. gadā un gan komandu, gan individuālajā vērtējumā izcīnījis zelta medaļas.

Par panākumiem turnīros FIDE 2005. gadā Džao Dzjuņam piešķīrusi starptautiskā lielmeistara (GM) nosaukumu.

## Atsauces

## Ārējās saites